b'\n_START_ARTICLE_\nMario Mand\xc5\xbeuki\xc4\x87\n_START_SECTION_\nDinamo Zagreb\n_START_PARAGRAPH_\n\xc3\x8en septembrie 2007, Mand\xc5\xbeuki\xc4\x87 a fost cump\xc4\x83rat de Dinamo Zagreb pentru 1,3 milioane de euro, ca \xc3\xaenlocuitor pentru Eduardo da Silva, care plecase la Arsenal FC. Dup\xc4\x83 sosire, \xc8\x99i-a securizat postul de titular al echipei. Pe 4 octombrie 2007, a avut o performan\xc8\x9b\xc4\x83 foarte bun\xc4\x83 \xc3\xaen fa\xc8\x9ba celor de la Ajax Amsterdam, c\xc3\xa2nd a marcat dou\xc4\x83 goluri \xc3\xaen prelungirile meciului pentru a aduce victoria 3-2 a lui Dinamo. Astfel Dinamo s-a calificat \xc3\xaen faza grupelor din Cupa UEFA 2007-2008._NEWLINE_\xc3\x8en sezonul 2008-2009 a Prva HNL, Mand\xc5\xbeuki\xc4\x87 a fost golgheterul ligii cu 16 goluri \xc3\xaen 28 de meciuri. De asemenea a marcat trei goluri \xc3\xaen Cupa UEFA. Acesta a fost sezonul \xc3\xaen care el s-a f\xc4\x83cut cunoscut \xc3\xaen Europa. Dup\xc4\x83 ce sezonul s-a terminat, a primit o ofert\xc4\x83 de 12 milioane de euro de la Werder Bremen, dar aceasta a fost refuzat\xc4\x83 de Dinamo Zagreb , pentru c\xc4\x83 ei considerau c\xc4\x83 valoarea lui era de 15 milioane. El a \xc3\xaenceput sezonul 2009-2010, marc\xc3\xa2nd un gol \xc3\xaen play-off-ul UEFA Champions League \xc3\xaempotriva celor de la Red Bull Salzburg. De-alungul acelui sezon a jucat 24 de meciuri \xc8\x99i a marcat 14 goluri.\n_START_SECTION_\nVfl Wolfsburg\n_START_PARAGRAPH_\nPe 14 iulie 2010, Mand\xc5\xbeuki\xc4\x87 a semnat cu VfL Wolfsburg pentru aprox. 7 milioane de euro. De-alungul sezonului a jucat des, dar de obicei venind din pozi\xc8\x9bia de rezerv\xc4\x83. La acea vreme era antrenor Steve McClaren , care era cu un singur atacant, Edin D\xc5\xbeeko. Dup\xc4\x83 plecarea lui D\xc5\xbeeko din ianuarie 2011, Mand\xc5\xbeuki\xc4\x87 a devenit noul titular al echipei. El a marcat primul s\xc4\x83u gol \xc3\xaen Bundesliga \xc3\xaen etapa 26 \xc3\xaempotriva 1. FC N\xc3\xbcrnberg. \xc3\x8en cei 2 ani petrecu\xc8\x9bi la Wolfsburg, a jucat 56 de meciuri \xc8\x99i a marcat 20 de goluri.\n_START_SECTION_\nBayern M\xc3\xbcnchen\n_START_PARAGRAPH_\nPe 26 iunie 2012, Mand\xc5\xbeuki\xc4\x87 a semnat cu Bayern M\xc3\xbcnchen pentru suma de 13 milioane de euro, f\xc4\x83c\xc3\xa2nd totu\xc8\x99i un test medical din cauza evolu\xc8\x9biei puternice de la EURO 2012 \xc8\x99i forma extraordinar\xc4\x83 de la VfL Wolfsburg. Pe 27 iunie, a fost prezentat oficial de Bayern. Pe 24 iulie 2012, a debutat pentru Bayern \xc3\xaen victoria 6-0 \xc3\xaen fa\xc8\x9ba chinezilor de la Beijing Guoan FC. El a marcat primul s\xc4\x83u gol \xc3\xaentr-un meci oficial, \xc3\xaen Supercupa Germaniei, \xc3\xaempotriva campionilor de la Borussia Dortmund, \xc3\xaen minutul 6. El a marcat de 2 ori \xc3\xaen fa\xc8\x9ba fostului s\xc4\x83u club Wolfsburg._NEWLINE_Dup\xc4\x83 pauza competi\xc8\x9bional\xc4\x83 din iarn\xc4\x83, Mand\xc5\xbeuki\xc4\x87 \xc8\x99i-a continuat forma excelent\xc4\x83. La finalul sezonului a fost golgheterul lui Bayern cu 15 goluri \xc3\xaen 24 de meciuri. A marcat primul s\xc4\x83u gol din UEFA Champions League \xc3\xaen \xc8\x99aisprezecimi \xc3\xaempotriva celor de la Arsenal FC. \xc3\x8en finala de pe 25 mai, Bayern a \xc3\xaent\xc3\xa2lnit-o pe Borussia Dortmund \xc8\x99i Mand\xc5\xbeuki\xc4\x87 a marcat primul gol al meciului \xc3\xaen minutul 60. Bayern a c\xc3\xa2\xc8\x99tigat trofeul cu 2-1 prin golul din prelungiri a lui Arjen Robben. Prin acest gol, Mand\xc5\xbeuki\xc4\x87 a devenit primul juc\xc4\x83tor croat care marcheaz\xc4\x83 \xc3\xaentr-o final\xc4\x83 UEFA Champions League. Acesta a fost un sezon foarte bun pentru el, clubul c\xc3\xa2\xc8\x99tig\xc3\xa2nd Bundesliga, Cupa Germaniei, Supercupa Germaniei \xc8\x99i Supercupa Europei.\n_START_SECTION_\nCariera interna\xc8\x9bional\xc4\x83\n_START_PARAGRAPH_\nDup\xc4\x83 performan\xc8\x9bele foarte bune din sezonul 2007-2008 al Prva HNL, \xc3\xaen care a participat \xc3\xaen UEFA Champions League \xc8\x99i Cupa UEFA cu Dinamo Zagreb, a fost selec\xc8\x9bionat la na\xc8\x9bionala Croa\xc8\x9biei. El a debutat pe 17 noiembrie 2007 \xc3\xaempotriva Albaniei. El a reu\xc8\x99it s\xc4\x83 califice echipa la Euro 2012.'